钦定古今图书集成/明伦汇编/氏族典/第024卷 > 冯慈明
## 钦定古今图书集成/明伦汇编/氏族典/第024卷 > 冯慈明

按《隋书冯慈明传》：“慈明字无佚，信都长乐人也。父子
琮，仕齐。慈明在齐，以戚属之故，年十四为淮阳王开
府参军事，寻补司州主簿，进除中书舍人。周武平齐，
授帅都督。高祖受禅，开三府官，除司空司仓参军事，
累迁行台礼部侍郎。晋王广为并州总管，以慈明为
司士。后历吏部员外郎，兼内史舍人。炀帝即位，谪伊”
吾镇副。未之官，转交阯郡丞。大业九年入朝，拜尚书
兵曹郎，加位朝请大夫。十三年，摄江都郡丞事。李密
逼东都，诏令慈明安集瀍、洛。追兵击密，至鄢陵为所
执，“密厚加礼焉。慈明潜使人奉表江都，及致书东都
留守，论贼形势。密知其状，又义而释之。出至营门，贼
帅翟让怒，斩之，时年六十八。”梁郡通守杨汪上状，帝
叹惜之，赠银青光禄大夫、越王侗重赠柱国、户部尚
书、昌黎郡公，谥曰《壮武》。